nahid-hub/BLUGE-bengali-wikipedia-section-title-prediction huggingface dataset:
বাবা মৌলবি ফজলুর রহমান এবং পিতামহ মৌলবি হায়দর আলীর পদাংক অনুসরণ করে আবুল ফজল আলেম হোক এমনটিই চেয়েছিলেন বাবা মৌলবি ফজলুর রহমান। কিন্তু আবুল ফজলকে সাহিত্যই বেশি আকর্ষণ করেছিল। পরবর্তীতে শিক্ষক হওয়ার সংকল্প করেন আবুল ফজল। আর এ জন্য ১৯২৯ সালে বি.টি. পড়ার জন্য ঢাকা টিচার্স ট্রেনিং কলেজে ভর্তি হন। বি. টি. পাস করার পর ১৯৩১ সালে চট্টগ্রাম ফিরে আসেন। চট্টগ্রাম আসার পর সেখানকার কলেজিয়েট স্কুলে দ্বিতীয় মৌলবি হিসেবে কিছুদিন চাকরি করেন। এরপর তিনি চট্টগ্রাম সরকারি মাদরাসায় সহকারী শিক্ষক হিসেবে দুই মাস চাকরি করেন। এরপর চট্টগ্রাম কাজেম আলী বেসরকারি হাইস্কুলে সহকারী প্রধান শিক্ষক হিসেবে অস্থায়ীভাবে যোগ দেন। ১৯৩৩ সালে তিনি খুলনা জেলা স্কুলে দ্বিতীয় পণ্ডিতের পদে স্থায়ীভাবে যোগ দেন। ১৯৩৭ সালে খুলনা ছেড়ে এসে তিনি চট্টগ্রাম কলেজিয়েট স্কুলে সহকারী ইংরেজি শিক্ষক হিসেবে যোগ দেন। পরবর্তীতে ১৯৪১ সালে কৃষ্ণনগর কলেজে প্রভাষক হিসেবে যোগ দেন। ১৯৪৩ সালে যোগ দেন চট্টগ্রাম কলেজ। এই কলেজের কলেজ গভর্নিং বডির নির্বাচনে তিনি প্রার্থী হন এবং জয়ী হন। ১৯৫৯ সালে তিনি চাকরি থেকে অবসর গ্রহণ করেন। এছাড়াও তিনি চট্টগ্রাম বিশ্ববিদ্যালয়ের উপাচার্য হিসেবে এবং বাংলাদেশ সরকারের শিক্ষা উপদেষ্টা হিসেবেও দায়িত্ব পালন করেন।


সঠিক অনুচ্ছেদ শিরোনাম কোনটি?
titleA. জন্ম ও শিক্ষাজীবন
titleB. পুরস্কার ও সম্মাননা
titleC. কর্মজীবন
titleD. মৃত্যু
উত্তর: titleC
খেলোয়াড়ী জীবন থেকে অবসর নেয়ার পর তিনি কোচ ও ধারাভাষ্যকারের দায়িত্ব পালন করছেন। হার্টফোর্ডশায়ারের র‌্যাডলেট ক্রিকেট ক্লাবের কোচের দায়িত্ব নেন। এ দায়িত্বে থাকাকালীন তার স্মরণীয় সাফল্য ছিল র‌্যাডলেট দলকে লন্ডনের সর্ববৃহৎ মর্যাদার অধিকারী ক্রিকেট প্রতিযোগিতারূপে আখ্যায়িত ইভনিং স্ট্যান্ডার্ড ট্রফিতে দলকে শিরোপা এনে দেয়া। এরপর ২০০৪ থেকে ২০০৭ মৌসুমের মধ্যভাগ পর্যন্ত ডার্বিশায়ার কাউন্টি ক্রিকেট ক্লাবের কোচ হন। পরবর্তীতে ২০১১ মৌসুমের মধ্যভাগে তাকে পুণরায় ডার্বিশায়ারের প্রথম একাদশের ব্যাটিং কোচের দায়িত্বে ফিরিয়ে আনা হয়।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. অবসর
titleC. টেস্ট ক্রিকেট
titleD. মূল্যায়ন
উত্তর: titleB
১৯৪২ সালে ঢাকা জেলার প্রিয়নাথ হাইস্কুলে শিক্ষকতার মধ্য দিয়ে অজিতকুমার কর্মজীবন শুরু করেন। প্রায় ছয় বছর এই স্কুলে শিক্ষকতা করার পর তিনি ১৯৪৮ সালে জগন্নাথ কলেজ এর বাংলা বিভাগের অধ্যাপক ও পরে বিভাগীয় প্রধান হন। তিনি ১৯৬৮ সালের ৩১ জুলাই এখান থেকে অবসর নেন। এর মধ্যে ১৯৫৭-৫৮ সালে তিনি ঢাকা বিশ্ববিদ্যালয়ের বাংলা বিভাগের খণ্ডকালীন অধ্যাপক ছিলেন। জগন্নাথ কলেজ ছেড়ে তিনি ঢাকার টিচার্স ট্রেনিং কলেজের উপাধ্যক্ষ পদে যোগদান করেন।

সঠিক অনুচ্ছেদ শিরোনাম কোনটি?
titleA. জন্ম
titleB. কর্মজীবন
titleC. মতাদর্শ
titleD. মৃত্যু
উত্তর: titleB
আল্লামা বায়ামপুরী রহ. দারুল উলূম দেওবন্দ থেকে সর্বোচ্চ ডিগ্রি অর্জনের পর ভারতেই শিক্ষকতায় আত্মনিয়োগ করেন। বেশ কয়েক বছর ভারতের বদরপুর ও রামপুর আলিয়া মাদরাসায় ইলমে হাদিসের ওপর পাঠদান করেন। সিলেটবাসীর অনুরোধে পরে ফিরে আসেন দেশে। যোগ দেন সিলেট সরকারি আলিয়া মাদরাসায় শাইখুল হাদিস হিসেবে। সিলেটের গাছবাড়ী জামিউল উলুম কামিলা মাদরাসায়ও তিনি শাইখুল হাদিসের দায়িত্ব পালন করেছেন। তার শিক্ষকতাকালে গাছবাড়ী মাদরাসাকে ‘দ্বিতীয় দারুল উলূম দেওবন্দ’ হিসেবে অভিহিত করা হতো। 
তবে সেই মাদরাসা কর্তৃপক্ষের সঙ্গে বনিবনা না হওয়ায় ১৯৫৩ সালে চলে আসেন নিজ জন্মস্থান কানাইঘাটে। যোগ দেন কানাইঘাট ইসলামিয়া মাদরাসায়। এই প্রতিষ্ঠানের নাম পরিবর্তন করে রাখেন 'দারুল উলূম কানাইঘাট’। সেখানে তিনিই ১৯৫৪ সালে চালু করেন দাওরায়ে হাদিসের ক্লাস। একাধারে সেই মাদরাসার পরিচালক ও শাইখুল হাদিস ছিলেন আল্লামা বায়ামপুরী রহ.। জীবনের শেষ সময় পর্যন্ত এখানেই তিনি হাদিসের সুমহান খেদমত করে গেছেন। তাকে ঘিরে সিলেটের এক প্রান্তের অঁজপাড়া গাঁয়ের এই মাদরাসায় ছুটে আসতেন দেশের নানা প্রান্তের শিক্ষার্থীরা। ১৯৫৭ সালে সর্বভারতীয় স্বাধীনতা আন্দোলনের মহান নেতা দারুল উলূম দেওবন্দের শায়খুল হাদিস সাইয়েদ হোসাইন আহমদ মাদানী রহ. মৃত্যুবরণ করেন। তার ইন্তেকালের পর দেওবন্দে শায়খুল হাদিস পদ শূন্য হয়। তখন সেই পদ পূরণে যে তিনজন ক্ষণজন্মা আলেমের নাম প্রস্তাব করা হয়েছিল আল্লামা বায়ামপুরী ছিলেন তাদের অন্যতম। কিন্তু তিনি নিজ জন্মভূমিতে হাদিসের দরস ছেড়ে তখন যেতে রাজি হননি। 
পূর্ব সিলেটের সব মাদরাসাকে এক প্লাটফর্মে নিয়ে আসতে ১৯৫৩ সালে তিনি গঠন করেন ‘পূর্ব সিলেট আযাদ দীনি আরবী মাদরাসা শিক্ষাবোর্ড’। তিনি আজীবন এই বোর্ডের সভাপতির দায়িত্ব পালন করেছেন। বর্তমানে ওই বোর্ডের অধীনে প্রায় ১৭৫টি মাদরাসা পরিচালিত হচ্ছে।

সঠিক অনুচ্ছেদ শিরোনাম কোনটি?
titleA. ইলমের সমুদ্র
titleB. কৃতিত্ব ও সম্মান
titleC. কর্মজীবন
titleD. রচনাবলী
উত্তর: titleC
লি কেকিয়াং ১৯৫৫ সালের ১ জুলাই তারিখে আনহুই প্রদেশের ডিংইউয়ান জেলায় জন্মগ্রহণ করেন। তার বাবা আনহুই প্রদেশের একজন স্থানীয় কর্মকর্তা ছিলেন। কেকিয়াং ১৯৭৪ সালে স্কুল শিক্ষা শেষ করেন এবং সাংস্কৃতিক বিপ্লবের সময়ে বিশেষ গ্রাম কর্মসূচীতে অবদান রাখতে ঐ প্রদেশের ফেংইয়াং জেলায় প্রেরিত হন। এই কর্মসূচীতে যোগদানের মধ্য দিয়ে কেকিয়াং ঐ অঞ্চল থেকে কমিউনিস্ট পার্টি অফ চায়নাতে যোগদান করেন এবং অঞ্চলটির উৎপাদন বিষয়ক দলপ্রধানের দায়িত্ব লাভ করেন। দায়িত্ব পালনকালে কেকিয়াং মাও সেতুংয়ের চিন্তাধারার উপর বিশেষ পারদর্শীতার স্বীকৃতিস্বরূপ একটি পুরস্কার লাভ করেন।

তরুণ অবস্থায় কেকিয়াং স্থানীয় জেলা পর্যায়ের রাজনীতিতে প্রবেশের ক্ষেত্রে তার বাবার দেয়া প্রস্তাব ফিরিয়ে দেন ও আইন বিষয়ে পড়ার উদ্দেশ্যে পিকিং বিশ্ববিদ্যালয়ে যান। সেখানে এলএলবি ডিগ্রি অর্জন করেন ও বিশ্ববিদ্যালয়ের ছাত্র পরিষদের সভাপতি নির্বাচিত হন। পরে একই বিশ্ববিদ্যালয় থেকে তিনি অর্থনীতিতে পিএইচডি ডিগ্রি অর্জন করেন। ১৯৮০ সালে তিনি কমিউনিস্ট ইয়ুথ লীগের পিকিং বিশ্ববিদ্যালয় শাখার সম্পাদক পদ লাভ করেন। ১৯৮২ সালে তিনি কমিউন্সট ইয়ুথ লীগের সম্পাদকমণ্ডলীর সদস্য ঘোষিত হন এবং সংগঠনের শীর্ষ নেতৃত্বে প্রবেশ করেন। এখানে বর্তমানে গণপ্রজাতন্ত্রী চীনের রাষ্ট্রপতি ও সিপিসির মহাসচিব হু জিনতাও’র সাথে তার ঘনিষ্ঠভাবে কাজ করার সুযোগ হয়।

১৯৯৩ সালে লি কেকিয়াং কমিউনিস্ট ইয়ুথ লীগের মহাসচিব মনোনীত হন এবং ছয় বছর এই দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রাদেশিক পর্যায়ের দায়িত্বসমূহ
titleC. প্রাথমিক জীবন
titleD. জাতীয় রাজনীতি
উত্তর: titleC
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আলফন্সো রবার্টস। ৯ মার্চ, ১৯৫৬ তারিখে অকল্যান্ডে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

এভারটন উইকস ও কিংবদন্তীতুল্য গ্যারি সোবার্সের সাথে ১৯৫৫-৫৬ মৌসুমে ওয়েস্ট ইন্ডিজের সদস্যরূপে নিউজিল্যান্ড গমন করেন। এ সময়ে তার বয়স ছিল ১৮ বছর। তৎকালে আন্তর্জাতিক ক্রিকেট অঙ্গনে অন্যতম সর্বকনিষ্ঠ ক্রিকেটারের সম্মাননা লাভ করেন। ক্ষুদে দ্বীপের প্রথম ক্রিকেটার হিসেবে ওয়েস্ট ইন্ডিজ দলে প্রতিনিধিত্ব করেছিলেন। অকল্যান্ডে তার একমাত্র টেস্টটিতে ২৮ ও ০ রান তুলেন। ফলশ্রুতিতে, নিউজিল্যান্ড দল ২৬ বছর চেষ্টার পর তাদের প্রথম টেস্ট বিজয়ের রেকর্ড গড়ে।

এ সফরের পর তিনি আর মাত্র ১৩৭ রান তুলেছিলেন। এরপর ত্রিনিদাদে চলে যান। সেখানে, স্থানীয় খেলোয়াড়দের পরিবর্তে তার অন্তর্ভূক্তির প্রশ্নে বিরূপ সমালোচনার মুখোমুখি হন। ফলশ্রুতিতে, অল্প কিছুদিন পরই সেন্ট ভিনসেন্টে প্রত্যাবর্তন করেন। সাবেক ওয়েস্ট ইন্ডিয়ান অধিনায়ক জেফ স্টলমেয়ার মন্তব্য করেন যে, সেরা প্রতিভা ও তরুণকে ত্রিনিদাদ হারালো।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. ব্যক্তিগত জীবন
titleC. আন্তর্জাতিক ক্রিকেট
titleD. কানাডায় অভিবাসন
উত্তর: titleC
জৈব যৌগকে অনেক উপায়ে শ্রেণীবিভাগ করা যায়। একটি বিশেষ পন্থা হল, প্রাকৃতিক এবং সংশ্লেষিত জৈব যৌগ। এছাড়া জৈব যৌগসমূহকে হেটেরো-পরমাণুর উপস্থিতির ভিত্তিতে শ্রেণীবিভাগ করা যেতে পারে, যেমন- অর্গ্যানোমেটালিক যৌগ, যেগুলোতে কার্বন ও ধাতুর মধ্যে বন্ধন থাকে এবং অর্গ্যানোফসফরাস যৌগ, যেগুলোতে কার্বনের সাথে ফসফরাসের বন্ধন থাকে।
আকারের ভিত্তিতে জৈব যৌগসমূহকে ক্ষুদ্রাকার অণু এবং পলিমার এই দুই শ্রেণীতে বিভক্ত করা হয়।

সঠিক অনুচ্ছেদ শিরোনাম কোনটি?
titleA. আধুনিক শ্রেণীবিন্যাস
titleB. জৈব বিক্রিয়াসমূহের শ্রেণীবিন্যাস
titleC. প্রাণশক্তি মতবাদ
titleD. শ্রেণীবিভাগ
উত্তর: titleD
ছাত্রজীবন থেকেই তিনি রাজনীতির সাথে জড়িত আছেন। তিনি জীবনের বেশিরভাগ সময় কাটিয়েছেন বাংলাদেশ আওয়ামী লীগের রাজনীতিবিদ হিসাবে। কিশোরগঞ্জ-৪ আসন থেকে নির্বাচিত এমপি এবং ১০টি সংসদ নির্বাচনের মধ্যে ৭ বার একই আসন থেকে এমপি নির্বাচিত হন। ১৯৯৬ সালে আওয়ামী লীগ সরকার গঠন করলে জাতীয় সংসদে তিনি ডেপুটি স্পিকারের ভূমিকায় অবতীর্ণ হয়েছিলেন। ২০০১ সালের জাতীয় সংসদে তিনি বিরোধী দলীয় উপনেতা ছিলেন।

বাংলাদেশ জাতীয় সংসদের বর্তমান সংসদ সদস্য হিসেবে সংসদের স্পিকাররূপে নিযুক্ত হন ২৫ জানুয়ারি, ২০০৯ তারিখে।

সঠিক অনুচ্ছেদ শিরোনাম কোনটি?
titleA. রাজনীতি
titleB. প্রারম্ভিক জীবন
titleC. ২০তম রাষ্ট্রপতি
titleD. ২১তম রাষ্ট্রপতি (পুনঃনির্বাচিত)
উত্তর: titleA
অ্যাঞ্জেলো তার লেখা সাতটি আত্মজীবনীর জন্য বেশি পরিচিত হলেও তিনি খুব ভালো এবং সফল একজন কবিও ছিলেন। তাকে বলা হতো “দ্যা ব্ল্যাক ওমেন’স পোয়েট লওরিয়েট”, তার কবিতাগুলো আফ্রিকান - আমেরিকানরা বন্দনাগীতি হিসেবে ব্যবহার করতো।  

অ্যাঞ্জেলো খুব অল্প বয়সেই কবিতা লেখা এবং পড়া শুরু করেন। তার কবিতা ও অন্যান্য গুরুত্বপূর্ণ সাহিত্যে তরুণ অবস্থায় তার ধর্ষণের কথা কিভাবে ফুটে উঠেছে তা তিনি তার আই নো হোয়াই দ্যা কেইসড বার্ড সিংস আত্মজীবনীতে বর্ণনা করেছেন। ইয়েশিম ডিগাউটের মতে, একজন কবি ও সাহিত্যিক হিসেবে সাহিত্য অ্যাঞ্জেলোর সংবেদনশীলতাকে প্রভাবিত করেছিল, বিশেষত তার মুক্ত আলোচনা, যা তার নিজস্ব কাব্যিক আদর্শে বিকশিত হয়েছিল।

অনেক সমালোচক তার কবিতার চেয়ে তার আত্মজীবনীগুলোকে বেশি গুরুত্বপূর্ণ বলে মনে করেন। তার সব বই-ই খুব ভালো বিক্রি হয়েছিল, তবে তার কবিতা তার গদ্যের মত সবার কাছে সমান গুরুত্ব পায় নি এবং সেভাবে পড়াও হয় নি। যখন তিনি তার কবিতাগুলো আবৃতি ও উপস্থাপন করতেন সেগুলো আরও আকর্ষনীয় হয়ে উঠতো এবং অনেক সমালোচক তার কবিতার ক্ষেত্রে জনসাধারণের দৃষ্টিভঙ্গির গুরুত্ব দিতেন। জোফিয়া বার তার লেখায় অ্যাঞ্জেলোর বৃহত্তর উদ্দেশ্য বিবেচনায় না নেয়ার জন্য অ্যাঞ্জেলোর সমালোচকদের নিন্দা জানিয়ে তাদের সমালোচনা করেছেন।

সঠিক অনুচ্ছেদ শিরোনাম কোনটি?
titleA. যৌবন ও প্রারম্ভিক পেশা জীবন : ১৯৫১-৬১
titleB. কবিতা
titleC. প্রভাব
titleD. আফ্রিকায় গমন ও প্রথম আত্মজীবনী রচনা ১৯৬১-৬৯
উত্তর: titleB
কামাল চৌধুরীর পুরো নাম "'কামাল আব্দুল নাসের চৌধুরী"। ১৯৫৭ খ্রিস্টাব্দের ২৮ জানুয়ারি কামাল চৌধুরীর জন্ম হয়েছিল কুমিল্লা জেলার চৌদ্দগ্রাম উপজেলার বিজয় করা গ্রামে। বাবা আহমদ হোসেন চৌধুরী ও মা বেগম তাহেরা হোসেনের ছয় সন্তানের মধ্যে তিনি দ্বিতীয়। ১৯৭৩ খ্রিস্টাব্দে নারায়ণগঞ্জের গোদনইল হাইস্কুল থেকে মাধ্যমিক (এস. এস. সি) এবং ১৯৭৫ খ্রিস্টাব্দে ঢাকা কলেজ থেকে উচ্চ মাধ্যমিক (এইচ. এস. সি) পাশ করেন। তারপর ঢাকা বিশ্ববিদ্যালয়ে সমাজবিজ্ঞান অধ্যয়ন করেন এবং ব্যাচেলরস ও মাস্টার্স ডিগ্রী লাভ করেন।

ঢাকা বিশ্ববিদ্যালয়ের জীবন ছিল উন্মাতাল; এখানেই কাব্যলক্ষ্মীর কাছে চিরসমর্পণ; এখানেই রুদ্র মুহম্মদ শহীদুল্লাহ, তসলিমা নাসরিন সহ সমসাময়িক কবিদের সঙ্গে ঘনিষ্ঠতা; এখানেই কবিতার সঙ্গে চিরকালের গাঁটছড়া; এখানেই নিজেকে "কবিতা পথিক" হিসেবে চিরচিহ্নিত করা। কবিতা লিখতে লিখতেই এক সময় ঢাকা বিশ্ববিদ্যালয় থেকে স্নাতকোত্তর ডিগ্রি লাভ করেন সমাজবিজ্ঞানে। কিন্তু সেখানেই লেখাপড়ার গণ্ডী শেষ হয়ে যায় নি। ২০০০ খ্রিষ্টাব্দে সরকারি চাকুরীর অবসরেই নৃবিজ্ঞানে পিএইচ, ডি সম্পন্ন করেন। তার পি এইচ, ডি অভিসন্দর্ভের বিষয়বস্তু 'গারো জনগোষ্ঠীর মাতৃসূত্রীয় আবাস প্রথা'।

ঢাকা বিশ্ববিদ্যালয়ে পড়ার সময় ১৯৮১’র বাংলা একাডেমী বই মেলাকে উপলক্ষ ক'রে একদল তরুণ কবি জীবনের প্রথম কাব্যগ্রন্ত প্রকাশের উদ্যোগ নিয়েছিলেন; কামাল চৌধুরী তাদেরই একজন। এ উদ্দেশ্যেই প্রতিষ্ঠিত হয়েছিল দ্রাবিড় প্রকাশনী। একুশের বইমেলাতেই বেরিয়েছিল কামাল চৌধুরীর প্রথম কাব্যগ্রন্থ "মিছিলের সমান বয়সী" যাতে কবিতা ছিল ৪৮টি। কবিতাগুলো ভাষা ও শৈলী বলে দেয় শামসুর রাহমান তাকে প্রবলভাবে অনুপ্রাণিত করেছিল।

১৯৮২ খ্রিষ্টাব্দে কামাল চৌধুরী বাংলাদেশ সিভিল সার্ভিসের একজন সদস্য হিসেবে চাকুরী গ্রহণ করেন। বিভিন্ন পদে চাকুরীর পর ২০১০ খ্রিষ্টাব্দে তিনি বাংলাদেশ সরকারের সচিব হিসেবে পদোন্নতি লাভ করেন। তথ্য মন্ত্রণালয়ের অতিরিক্ত সচিব থাকা কালে তিনি একই মন্ত্রণালয়ের ভারপ্রাপ্ত সচিব হিসেবে নিযুক্তি লাভ করেন। পরবর্তীকালে কিছু সময়ের জন্য তথ্য সচিবের দায়িত্ব পালন করেন। ২০১০ থেকে ২০১৪ খ্রিষ্টাব্দ তিনি শিক্ষা মন্ত্রণালয়ের সচিবের দায়িত্ব পালন করেন। অতঃপর মার্চ ২০১৪ থেকে জনপ্রশাসন মন্ত্রণালয়ের সচিব হিসেবে দায়িত্ব পালন করেন। এ সময় তাকে সরকারের সিনিয়র সচিব হিসেবে পদোন্নতি প্রদান করা হয়। ২০১৬-এর শেষ দিকে চাকুরী থেকে অবসর গ্রহণের পর তিনি বাংলাদেশের প্রধান মন্ত্রীর মুখ্য সচিব হিসেবে নিয়োগ লাভ করেন।

সঠিক অনুচ্ছেদ শিরোনাম কোনটি?
titleA. জন্ম, শিক্ষা, কর্মজীবন
titleB. প্রকাশনা
titleC. কবিতাস্বরূপ
titleD. ইউনেস্কোতে দায়িত্বপালন
উত্তর: titleA
ছাতনা ব্লক এলাকার মাটি এবড়োখেবড়ো, লাল ও ল্যাটেরাইট। এটি নিরক্ষীয় শুষ্ক উপ-আর্দ্র এলাকা। এখানকার বার্ষিক বৃষ্টিপাতের পরিমাণ ১১০০ থেকে ১৪০০ মিলিমিটার। ছাতনার তাপমাত্রা সর্বাধিক ৪৫ ডিগ্রি সেন্টিগ্রেট ও সর্বনিম্ন ১০ ডিগ্রি সেন্টিগ্রেট। এই অঞ্চলে অনেক টিলা ও উপত্যকা দেখা যায়। এখানে ভূমিক্ষয় বেশি হয়। কৃষিকাজ নির্ভর করে বৃষ্টিপাতের উপর। ভূগর্ভস্থ জল সজহে পাওয়া যায় না।

সঠিক অনুচ্ছেদ শিরোনাম কোনটি?
titleA. গ্রাম পঞ্চায়েত
titleB. ভূগোল
titleC. ভূগোল
titleD. জনপরিসংখ্যান
উত্তর: titleB
পিতা "গুরুপ্রসাদ সেন" ও মাতা "মনোমোহিনী দেবীর" ৩য় সন্তান ছিলেন রজনীকান্ত। গুরুপ্রসাদ চারশো বৈষ্ণব ব্রজবুলী কবিতাসঙ্কলনকে একত্রিত করে 'পদচিন্তামণিমালা' নামক কীর্তন গ্রন্থ প্রকাশ করেন। এছাড়াও 'অভয়াবিহার' গীতি-কাব্যের রচয়িতা ছিলেন তিনি। মনোমোহিনী দেবী সু-গৃহিণী ছিলেন। রজনীকান্তের জন্মের সময় তিনি কটোয়ায় কর্মরত ছিলেন। তার শৈশবকালীন সময়ে তিনি অনেক জায়গায় চাকুরী করেন। ১৮৭৫ সালে বরিশালের সাব-জজ পদ থেকে স্বেচ্ছায় অবসর গ্রহণ করেন। ফলে তাদের পুরো পরিবার জ্যেঠার বড় ছেলে - "বরদা গোবিন্দ" এবং "কালী কুমারের" উপর নির্ভরশীল হয়ে পড়েন। দূর্ভাগ্যবশতঃ ১৮৭৮ সালে তারা উভয়েই আকস্মিকভাবে মৃত্যুবরণ করেন। রজনী'র ছোট ভাই "জানকীকান্ত" জলাতঙ্কে আক্রান্ত হয়েও মারা যায়। ফলে, আকস্মিকভাবেই আর্থিকভাবে স্বচ্ছল পরিবারটি চরম আর্থিক সঙ্কটে নিপতিত হয়। বড় ভাই "গোবিন্দনাথও" একজন সফল আইনজীবী ছিলেন।

সঠিক অনুচ্ছেদ শিরোনাম কোনটি?
titleA. শেষ দিনগুলোয়
titleB. রচনাসমগ্র
titleC. ব্যক্তিগত জীবন
titleD. শৈশবকাল
উত্তর: titleD
রণহাট পশ্চিম পাড়ায় অবস্থিত আরেকটি উল্লেখযোগ্য বড় লেক হলো রণহাট খুলু বিল। বিলটি দুই অংশে বিভক্ত- এক অংশ একটি ১১.২ একর বিশিষ্ট খাল যেখানে প্রায় সারাবছরই মাছ চাষ করা হয় এবং অপর অংশ একটি বিস্তীর্ণ চরাঞ্চল যেখানে মৌসুম অনুযায়ী বিভিন্ন ধরনের ফসল উৎপাদন করা হয়। খালটি মাছ চাষের জন্য উপযোগী; দুই বছর বা তদূর্ধ্ব মেয়াদ অনুযায়ী ব্যক্তি মালিকানাধীন প্রক্রিয়ায় নানা ধরনের মাছ চাষ করা হয়। খালের চারপাশ জুড়ে অনেক লোকবসতি রয়েছে। এই খালের প্রধান আকর্ষণ এর সূর্যাস্তের দৃশ্য।

খালের দক্ষিণে প্রায় এক তৃতীয়াংশ বিস্তীর্ণ চরাঞ্চল রণহাট খুলু বিলের প্রধান ভুখন্ড। কৃষক ধান, গম, পাট, সরিষা, মরিচ, শসা, লাউ প্রভৃতি ফসল ফলায়। ডিপ পাম্পের সাহায্যে জমিতে সেচ দেওয়া হয়।

সঠিক অনুচ্ছেদ শিরোনাম কোনটি?
titleA. রণহাট খুলু বিল
titleB. রণহাট পদ্মবিল
titleC. বড় বিল
titleD. ভূখণ্ড
উত্তর: titleA
১২৯৫ বঙ্গাব্দে তার প্রথম রচনা একটি কুসুমের মর্মকথা : প্রবাদ প্রশ্নে ভারতী ও বালক পত্রিকায় প্রকাশিত হয়। ১৮৯৮ খ্রিষ্টাব্দে বাংলা শিক্ষক নিযুক্ত হয়ে বরোদায় দুই বছর কাটান। এসময় তিনি ঋষি অরবিন্দ ঘোষের বাংলার শিক্ষক ছিলেন। সেখান থেকে ফিরে তিনি ১৯০০ খ্রিষ্টাব্দে সাপ্তাহিক বসুমতী পত্রিকার সহ সম্পাদক ও পরে সম্পাদক হন। এই সময়ে "নন্দন কানন" মাসিক পত্রিকারও সম্পাদক ছিলেন। বাংলার পল্লীজীবন সম্পর্কিত তার লেখাগুলি স্বয়ং রবীন্দ্রনাথ ঠাকুরকেও মুগ্ধ করেছিল। সেকালের পল্লীজীবন নিয়ে লেখা তার বইগুলি (পল্লী চিত্র, পল্লী কথা, পল্লী বৈচিত্র্য) পড়ে তিনি মন্তব্য করেছিলেন, ""বাংলা দেশের হৃদয় হইতে আনন্দ ও শান্তি বহন করিয়া আনিয়া আমাকে উপহার দিয়াছেন"।"

সঠিক অনুচ্ছেদ শিরোনাম কোনটি?
titleA. সাহিত্য চর্চা
titleB. গোয়েন্দা সিরিজ
titleC. অন্যান্য সাহিত্যকর্ম
titleD. প্রারম্ভিক জীবন
উত্তর: titleA
অম্বুবাচীর তিন দিন পর্যন্ত কোনো ধরনের মাংগলিক কার্য করা যায়না। চতুর্থ দিন থেকে মঙ্গলিক কাজে কোনো বাধা থাকেনা। অম্বুবাচীর সময় হাল ধরা, গৃহ প্রবেশ, বিবাহ ইত্যাদি শুভ কাজ করা নিষিদ্ধ থাকে ও এই সময়ে মঠ-মন্দিরের প্রবেশদ্বার বন্ধ থাকে।

৭ থেকে ১১ আষাঢ় (নিরয়ণ পঞ্জিকা মতে) চার দিন গ্রাম-বাংলার মহিলারা এই অনুষ্ঠান পালন করেন। চাষ বাসের কাজ এই সময় বন্ধ থাকে। এই অনুষ্ঠান উপলক্ষে পিঠা-পায়েস বানাবার রীতি আছে। এই অণুষ্টানে বিধবা মহিলারা তিন দিন ধরে ব্রত রাখে। অম্বুবাচীর আগের দিন রান্না করা খাবার তারা তিন দিন ধরে খান। ঐ তিন দিন তারা কোন গরম খাবার খান না।
এই তিন দিন কামরুপ কামাখ্যায় পূজা হয়। সমস্ত দেবী মন্দির বন্ধ থাকে। কামরুপ কামাহ্মায় মন্দিরের গরভ গৃহ থেকে লাল রং এর তরল (ভক্ত রা বলে মা এর রজস্রাবের রক্ত) বের হয়।

সঠিক অনুচ্ছেদ শিরোনাম কোনটি?
titleA. প্রবাদ
titleB. ওড়িশায় উৎযাপন
titleC. আসামে উৎযাপন
titleD. নিয়ম
উত্তর: titleD
তিনি রাজনীতি এবং শিক্ষকতার মাধ্যমেই তার কর্মজীবন কাটিয়ে দিয়েছেন। তিনি যুক্তফ্রন্টের হয়ে রাজনীতি করেছেন নিজ গ্রাম রূপসা উচ্চ বিদ্যালয়ে, শাহরাস্তি উপজেলার চিতোষী উচ্চ বিদ্যালয়, দামোর্দদী উচ্চ বিদ্যালয় ও আমিরবাজ উচ্চ বিদ্যালয়সহ অন্যান্য বিদ্যালয়েও শিক্ষকতা করেছেন। ফরিদগঞ্জ উপজেলার স্বনামধন্য এ.আর পাইলট উচ্চ বিদ্যালয়কে তিনি বাই লেটারে উত্তীর্ণ করেন এবং উক্ত প্রতিষ্ঠানে পনের বছর প্রধান শিক্ষক হিসাবে দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. সমাজসেবা মূলক কাজ
titleC. মৃত্যু
titleD. কর্মজীবন
উত্তর: titleD
মিস্ত্রি ৫৫ বছর ধরে বাই ভাইরভাইজি সোপারিভালা পার্সি উচ্চ বিদ্যালয়ে সেবা দিয়েছিলেন। ১৮৫৯ সালে - তাঁর মহান পিতা শেঠ শাপুরজি হরমাসজি সোপারিওয়ালা একই বিদ্যালয়টি ১৮৫৯ সালে প্রতিষ্ঠিত করেন।

তার বিএ শেষ করার পরেই তিনি বিভিএস পার্সী উচ্চ বিদ্যালয় পরিদর্শন করতে এবং শিক্ষার্থীদের বকেয়া প্রতিযোগিতায় সহায়তা করা শুরু করেছিলেন এবং অতিরিক্ত সহায়তার প্রয়োজন হলে তাদের ইংরেজি শেখানো শুরু করেছিলেন। তিনি যখন মাত্র ২০ বছর বয়সে শিক্ষকতা করার সিদ্ধান্ত নিয়েছিলেন।

তিনি ১৯৫১ সালে বিভিএসে মাধ্যমিক শ্রেণিতে ইংরেজি পড়ানো শুরু করেছিলেন। তিনি সেই দিনগুলিতে মাধ্যমিক শ্রেণি পড়ানোর জন্য প্রথম মহিলা শিক্ষক ছিলেন।

২১ বছরের চাকরির পরে, তিনি ১৯৭২ সালে বিভিএসের অধ্যক্ষ হন।

মিস্ত্রি ২০০৪ অবধি বিভিএসে পূর্ণ-সময় কাজ করার পরে আংশিক অবসর গ্রহণ করেছিলেন। তিনি ২০০৪-২০১১ সাল পর্যন্ত দুটি স্কুলে কর্মরত ছিলেন।

মৃত্যুর সময় মিস্ত্রি করাচির ওয়েস্টমিনস্টার স্কুল অ্যান্ড কলেজের চেয়ারপারসন ছিলেন। 

সঠিক অনুচ্ছেদ শিরোনাম কোনটি?
titleA. প্রাথমিক জীবন এবং শিক্ষা
titleB. পেশা
titleC. পুরস্কার
titleD. মৃত্যু
উত্তর: titleB
আপ্পাম গাঁজনের মাধ্যমে তৈরী গোলা (ব্যাটার) দিয়ে তৈরী করা হয়। সাধারণত চালের গুড়ো, নারকেল দুধ ও মশলা দিয়ে এটা তৈরী করা হয়। গাঁজনের জন্য তালের রস বা ইস্ট ব্যবহার করা হয়। হপারের বিভিন্ন প্রকারভেদ আছে যেমন ডিম আপ্পা, দুধ আপ্পা, সুতা আপ্পা, ভান্ডু আপ্পা ও পানি আপ্পা।
শ্রীলঙ্কার সাধারণ মিষ্টির মধ্যে আছে কেভুম নামে এক ধরনের তেলের পিঠা যা চালের আটা দিয়ে তৈরি করে ডুবো তেলে ভেজে সোনালী বাদামী বর্ণে পরিণত করা হয়। এর প্রকারভেদে আছে মুগ কেভুম যা মুগডাল দিয়ে প্রস্তুত করা হয় এবং ভাজার পূর্বে হীরকের আকৃতি দেওয়া হয়। কেভুমের অন্যান্য প্রকারভেদের মধ্যে আছে আথিরাহা, কোন্ডা কেভুম, আথিরস এবং হাঁড়ি কেভুম। সিংহলি ও তামিল নববর্ষে কিরিবাথের সাথে অনেক মিষ্টি পরিবেশিত হয়।

অন্যান্য কেকজাতীয় খাবারের মধ্যে আছে:
অন্যান্য মিষ্টি জাতীয় খাবারের মধ্যে আছে


সঠিক অনুচ্ছেদ শিরোনাম কোনটি?
titleA. খাদ্যাভ্যাস
titleB. কোট্টু
titleC. আপ্পাম
titleD. কিরিবাথ
উত্তর: titleC
সিরিয়ায় বার বার অনুরোধ করেছে যে ইসরাইল সিরিয়ার সরকারের সাথে শান্তি আলোচনা পুনরায় শুরু করবে। আলোচনার জন্য এই সিরিয়ার আমন্ত্রণের গুরুত্ব সম্পর্কে ইসরায়েলি সরকারের অভ্যন্তরে একটি অভ্যন্তরীণ বিতর্ক চলছে। কিছু ইসরায়েলি কর্মকর্তারা জোর দিয়ে বলেছেন যে সিরিয়ার সাথে আনুষ্ঠানিকভাবে আলোচনার সময় ইসরাইলী সরকারের অনুমোদন দেওয়া হয়নি।

মার্কিন যুক্তরাষ্ট্র দাবি করেছে যে সিরিয়ায় ইসরাইলের সঙ্গে শান্তি আলোচনা চালিয়ে যাওয়ার ঘোষিত অভিপ্রায় সিরিয়াসের সঙ্গে সিরিয়ায় এমনকি অনুসন্ধানের সাথে পরিচিত হওয়া থেকে ইসরায়েল বিরত থাকবে। মার্কিন পররাষ্ট্রমন্ত্রী কন্ডোলিজা রাইস ইসরায়েলি কর্মকর্তাদের বিষয়ে ওয়াশিংটন এর দৃষ্টিভঙ্গি প্রকাশে জোর দিয়েছিলেন যে সিরিয়ার সাথেও অনুসন্ধানমূলক আলোচনার চেষ্টা করা উচিত নয়। কয়েক বছর ধরে, ইসরায়েল সরাসরি আনুষ্ঠানিকভাবে শান্তি আলোচনায় ফিরে আসার জন্য ওয়াশিংটন এর দাবি মেনে চলে। তবে, ২০০৮ সালের মে মাসে, ইসরায়েল মার্কিন যুক্তরাষ্ট্রে জানায় যে এটি সিরিয়ার সাথে সিরিয়ার সাথে শান্তি আলোচনা শুরু করবে। গাজা যুদ্ধের প্রতিক্রিয়ায় কয়েক মাস পর সিরিয়া শান্তি আলোচনায় প্রত্যাহার করেছিল।

সঠিক অনুচ্ছেদ শিরোনাম কোনটি?
titleA. সিরিয়ায় শান্তি আলোচনায় ওয়াশিংটনের চাপ!
titleB. ওয়াশিংটন দালালদের "শান্তি প্রক্রিয়া"
titleC. ক্লিনটন প্রশাসন ১৯৯৩-২০০১
titleD. মার্কিন-ইসরায়েল বেসামরিক পারমাণবিক চুক্তি ২০১০
উত্তর: titleA
বর্তমানে একাডেমিতে একটি মিলনায়তন, একটি কার্যালয় ও প্রশিক্ষণ ভবন, একটি মহড়া ভবন এবং একটি আর্ট গ্যালারি ভবন রয়েছে। একাডেমির আয়তকার প্রসেনিয়াম মিলনায়তনের মূলমঞ্চের আয়তন চারশত পঞ্চাশ বর্গফুট। এটি উপরে-নিচে তিনশত আসন সম্বলিত দোতলা বিশিষ্ট ভবন। মিলনায়তনের অভ্যন্তরে শিল্পীদের জন্য রয়েছে সাজঘর।

মিলনায়তন ভবনের পাশে রয়েছে তিনতলা কার্যালয় ও প্রশিক্ষণ ভবন, যার নিচ তলায় কার্যালয় কক্ষ। ২০০০ সালে ভবনটি স্থাপন করা হয়। ভবনের অন্যান্য তলায় রয়েছে ঝংকার, নূপুর, অনুপ্রাস, অন্তরা ও নিসর্গ নামে বিভিন্ন প্রশিক্ষণ শ্রেণিকক্ষ।

কার্যালয় ও প্রশিক্ষণ ভবনের দক্ষিণ পাশে অনিরুদ্ধ মহড়া ভবন নামে একটি ত্রিতল মহড়া ভবন রয়েছে, যার প্রতি তলায় দুইটি করে কক্ষ। ২০১০ সালে নির্মিত এই ভবনটি সাধারণত নৃত্য, নাট্য, আবৃত্তি ও মূকাভিনয়সহ নানা পরিবেশনা শিল্পের চর্চা ও মহড়ার কাজে ব্যবহৃত হয়ে থাকে।

মহড়া ভবনের পাশে রয়েছে ত্রিতল আর্ট গ্যালারি ভবন যা ২০০৯ সালে নির্মিত হয়। এই ভবনে সাধারণত যাবতীয় প্রদর্শনীর আয়োজন হয়ে থাকে। ভবনের দ্বিতীয় তলায় শিল্পাচার্য জয়নুল আবেদীন চিত্র গ্যালারি এবং তৃতীয় তলায় রয়েছে পটুয়া কামরুল হাসান চিত্র গ্যালারি। দুইটি চিত্র গ্যালারিতে তিনটি করে কক্ষ রয়েছে।

একাডেমির পূর্ব-উত্তর পাশে রয়েছে "অনিরুদ্ধ মুক্তমঞ্চ" একটি মুক্তমঞ্চ। ১৪ ডিমেম্বর ২০০৯ সালে একাডেমি প্রঙ্গণে মঞ্চটি নির্মাণ করা হয়। পরবর্তীকালে ২০১৩ সালে এটি পুনঃপরিকল্পনার মাধ্যমে তৎকালীন জেলা প্রশাসক কর্তৃক পুনঃনির্মাণ করা হয়। ২০১০ সালে টেরাকোটার মাধ্যমে একাডেমির মূল ফটকের নকশাঙ্কন করা হয়।

একাডেমির কার্যক্রম পরিচালনা পরিষদে রয়েছেন একজন জেলা সাংস্কৃতিক কর্মকর্তা, একজন প্রধান নির্বাহী কর্মকর্তা, একজন কার্যালয় তত্ত্বাবধানকারী এবং আটজন কর্মচারী।

সঠিক অনুচ্ছেদ শিরোনাম কোনটি?
titleA. বিবরণ
titleB. কার্যক্রম
titleC. চট্টগ্রাম জেলা শিল্পকলা একাডেমি সম্মাননা
titleD. ম্যানিলা পাহাড় ধস
উত্তর: titleA
বিংশ শতাব্দীর প্রথমার্ধে অলিম্পিক স্বল্প বাজেটে অনুষ্ঠিত হত। ১৯৫২ সাল থেকে ১৯৭২ সাল পর্যন্ত আইওসির প্রেসিডেন্ট আভেরি ব্রান্ডেজ অলিম্পিক গেমসকে বাণিজ্যিক স্বার্থে ব্যবহারের সকল প্রস্তাবকে নাকচ করে দিয়েছিলেন। তিনি বিশ্বাস করতেন যে বাণিজ্যিক কোম্পানিগুলোর সাথে অলিম্পিক কমিটির ব্যবসায়িক সম্পর্ক থাকলে তারা আইওসির উপর প্রভাব বিস্তার করার চেষ্টা করবে। ব্রান্ডেজের সময় অলিম্পিকের আয়োজকেরা তাদের নিজেদের পৃষ্ঠপোষকের কাছ থেকে অর্থ নিতেন এবং নিজেদের প্রতীক ব্যবহার করতেন। ব্রান্ডেজ অবসর নেওয়ার আগ পর্যন্ত অলিম্পিক কমিটির তহবিলে মাত্র কুড়ি লক্ষ মার্কিন ডলার জমা ছিল। তবে তার অবসরের আট বছর পর আইওসির তহবিলে প্রায় ৪ কোটি ৫০ লক্ষ মার্কিন ডলার ছিল।

সঠিক অনুচ্ছেদ শিরোনাম কোনটি?
titleA. শীতকালীন অলিম্পিকে রাষ্ট্রসমূহ
titleB. বাজেট
titleC. অনুষ্ঠানসমূহ
titleD. যুব অলিম্পিক
উত্তর: titleB
তাঁর জীবনের "শেষভাগের" দিকে, তার "মিট্টি"র (তার মাটির) কাছে যেতে চাইলে সুরিন্দর কৌর ২০০৪ সালে পাঁচকুলায় স্থায়ী হন৷ তিনি সেখানে চণ্ডীগড়ের নিকটে জিরাকপুরে একটি বাড়ি নির্মাণের লক্ষ্য নিয়ে। এরপরে, ২০০২ সালের ২২ ডিসেম্বর তিনি হার্ট অ্যাটাকের শিকার হন এবং তাকে পাঁচকুলার জেনারেল হাসপাতালে ভর্তি করা হয়। পরে অবশ্য তিনি সুস্থ হয়ে উঠেন এবং ব্যক্তিগতভাবে তিনি ২০০৬ সালের জানুয়ারিতে পদ্মশ্রী পুরষ্কার পাওয়ার জন্য দিল্লিতে যান। তিনি পাঞ্জাবি সংগীতে অতুলনীয় অবদানের পরেও তাকে প্রাপ্য সম্মান দিতে বিলম্বিত করেছিলেন এবং এ সম্পর্কে তিনি বেদনাবশত অনেক সচেতন ছিলেন। এমনকি তিনি যখন এই পুরষ্কারটি পেয়েছিলেন তখনো তিনি আফসোস করেছিলেন৷ মনোনয়নের আবেদনে তিনি হরিয়ানা থেকে এসেছেন পাঞ্জাব, ভারত থেকে নয়। যার তিনি পাঁচ দশকেরও বেশি সময় ধরে অক্লান্ত পরিশ্রম করেছিলেন। 

২০০৬ সালে, দীর্ঘায়িত অসুস্থতা তাকে মার্কিন যুক্তরাষ্ট্রে চিকিৎসার জন্য নিয়ে গিয়েছিল। তিনি ৭৭ বছর বয়সে ১৪ জুন ২০০৬ সালে নিউ জার্সির একটি হাসপাতালে মারা যান। তিনি তিন কন্যার মধ্যে জ্যেষ্ঠ কন্যা রেখে গেছেন যিমি একজন গায়ক তার নাম ডলি গুলেরিয়া। তার মৃত্যুর পরে, ভারতের প্রধানমন্ত্রী ড.মনমোহন সিং তাকে "পাঞ্জাবের নাইটিংগেল" এবং "পাঞ্জাবি লোক সংগীত এবং জনপ্রিয় সংগীতের কিংবদন্তি এবং পাঞ্জাবি সুরে একজন প্রবণতা-সেটার" হিসাবে বর্ণনা করেছিলেন। এবং বলেছিলেন, "আমি আশাকরি তার অমর কণ্ঠ অন্যান্য শিল্পীদের সঠিক পাঞ্জাবি লোক সংগীতের ঐতিহ্য চর্চা করতে অনুপ্রাণিত করবে"।

সঠিক অনুচ্ছেদ শিরোনাম কোনটি?
titleA. উত্তরাধিকার
titleB. পেশা
titleC. জীবনের প্রথমার্ধ
titleD. অসুস্থতা ও মৃত্যু
উত্তর: titleD
কেনিয়াতে প্রদেশ রয়েছে ৮টি। প্রত্যেক প্রদেশে রয়েছে প্রেসিডেন্ট মনোনীত একজন প্রাদেশিক কমিশনার। ১৯৯৯ সালের হিসাবে সেখানে জেলা রয়েছে ৬৯টি। দেশটির রাজধানী নাইরোবি একটি পূর্ণ প্রদেশের মর্যাদা ভোগ করে। সরকার প্রদেশ ও জেলা প্রশাসনগুলোর তত্ত্বাবধান করে থাকে। দেশটির বড় বড় শহর হচ্ছে নাইরোবি, মোম্বাসা, কিসুমু, নাকুরু এবং এল্ডোরেট।

সঠিক অনুচ্ছেদ শিরোনাম কোনটি?
titleA. জলবায়ু
titleB. ইতিহাস
titleC. শিক্ষা
titleD. প্রদেশ, জেলা এবং বিভাগ
উত্তর: titleD